b'\n_START_ARTICLE_\nAleksander Ivanovi\xc4\x8d Ju\xc5\xa1kov\n_START_SECTION_\n\xc5\xbdivljenje\n_START_PARAGRAPH_\n23. januarja 1792 je vstopil v dvorni Preobra\xc5\xbeenski polk; 22. decembra 1798 je bil povi\xc5\xa1an v zastavnika in leta 1800 v poro\xc4\x8dnika. Leta 1807 je sodeloval v kampanji v Prusiji._NEWLINE_22. februarja 1810 je bil povi\xc5\xa1an v polkovnika in imenovan za bataljonskega poveljnika v Preobra\xc5\xbeenskem polku. Med patriotsko vojno leta 1812 se je izkazal, tako da je bil 15. septembra 1813 povi\xc5\xa1an v generalmajorja; 28. septembra istega leta pa je bil imenovan za poveljnika Jakutskega polka, nato pa \xc5\xa1e za brigadnega poveljnika v 9. pehotni diviziji._NEWLINE_Po koncu vojne se je leta 1814 vrnil na Poljsko, od koder je bil za tri leta ponovno poslan nazaj v Francijo; v tem \xc4\x8dasu je poveljeval 2. brigadi 27. pehotne divizije. 21. marca 1816 je bil imenovan za poveljnika 9. pehotne divizije. 22. februarja 1819 je postal poveljnik 2. brigade 15. pehotne divizije, nato pa je poveljeval 2. brigadi 8. pehotne divizije in od 8. junija 1821 je bil poveljnik 3. brigade 15. pehotne divizije._NEWLINE_24. oktobra 1824 je postal divizijski poveljnik 5. pehotne divizije; za zasluge je bil 22. avgusta 1826 povi\xc5\xa1an v generalporo\xc4\x8dnika. Med rusko-tur\xc5\xa1ko vojno 1828-29 se je izkazal v bojih na Balkanu._NEWLINE_23. oktobra 1835 je bil odpu\xc5\xa1\xc4\x8den iz voja\xc5\xa1ke slu\xc5\xbebe.'